Videojáték ismerteti meg a londoni British Museumot
A londoni British Museummal és annak teljes gyûjteményével gyarapodik a Minecraft-univerzum.
A projekt a Museum of the future (A jövõ múzeuma) elnevezésû kezdeményezés része, amelynek célja, hogy közelebb hozza az intézményt az emberekhez.
Számos létezõ szervezet, köztük a brit térképészeti hivatal (Ordnance Survey) és a dán kormány is építkezett már a Minecraft-univerzumban, hogy jobban megismertesse tevékenységét a fiatalabb nemzedékek tagjaival.
A múzeum szóvivõje szerint a projekt "kezdeti stádiumban" van, vagyis az építkezés sem kezdõdött még meg. Az intézmény egyik munkatársa a Reddit közösségi oldalon tett közzé részleteket a projektrõl, önkénteseket toborozva az építési munkálatokhoz.
A folyamat elsõ lépéseként digitálisan megépítik a múzeum nagy csarnokát és az épület homlokzatát. Az intézmény reményei szerint a munkálatok elsõ fázisával október közepéig sikerül végezni - adta hírül a BBC News.
A brit Ovum piackutató cég munkatársaként dolgozó Ed Barton szerint a British Museum "beköltözése" hatékony eszköz lehet a fiatalok megszólítására.
A Minecraft készítésével nagy hírnevet szerzõ svéd Mojang játékstúdiót a múlt héten adták el 2,5 milliárd dollárért a Microsoftnak. A Minecraft egy nyílt világban játszódik, ahol a kreativitásukat használva a játékosoknak lehetõségük van számtalan dolgot megépíteni apró építõkockákból.
Nagy-Britannia